sagorsarker/bangla-wikipedia huggingface dataset:
স্টার উৎসব

স্টার উৎসব (বংলা অনুবাদ অনুসারে "উদ্‌যাপন") হল ভারতের মুম্বাই ভিত্তিক একটি ফ্রি টু এয়ার বা বিনামুল্য সাধারণ বিনোদনমূলক চ্যানেল। এটির অনুষ্ঠানমালা স্টার প্লাস ও স্টার ভারত উভয়ের টেলিভিশন ধারাবাহিক পুনরায় চ্যানেলটিতে প্রচার করা হয়ে থাকে। চ্যানেলটি স্টার টিভি এবং ফক্স ইন্টারন্যাশনাল চ্যানেল ২১ সেঞ্চুরি ফক্স এর সম্পুরক মালিকাধীন এর দায়িত্বে রয়েছেন।
স্টার উৎসব চ্যানেলটি ভারতে সম্পূণ বিনামূল্য বিভিন্ন ডিটিএইচ সেবার মাধ্যমে পাওয়া যায়।
"সোম-রবি" প্রতিদিন (03:00-12:00)টা
তাথৈ দেব

তাথৈ দেব (জন্মনাম শরণ্যা দেব; জন্ম ১১ অক্টোবর ১৯৯৭) একজন বাঙালী অভিনেত্রী, নৃত্যশিল্পী এবং টেলিভিশন উপস্থাপক। তিনি বাংলা চলচ্চিত্রের অন্যতম শিশু অভিনেত্রী।
তাথৈ পশ্চিমবঙ্গের কলকাতায় স্বর্গীয় লালা বিশ্বজিৎ এবং যমুনা দেবের পরিবারে জন্মগ্রহণ করেন। তিনি খুব অল্প বয়সে তার পিতাকে হারান, তিনি তার মার সাথে থাকেন। তার দুই বড় ভাই বিশ্বরূপ এবং বিশ্বরাজ। তিনি ন্যাশনাল জেমস সেকেন্ডারী স্কুলে পড়াশোনা করেন।
তাথৈ দেব তার কর্মজীবন শুরু করেন ভারতীয় বাংলা চ্যানেল জি বাংলায় প্রচারিত ছোটদের নৃত্য প্রতিযোগিতার অনুষ্ঠান ডান্স বাংলা ডান্স জুনিয়র এ অরিত্রর সাথে উপস্থাপনার মাধ্যমে। বর্ষীয়ান বাংলা অভিনেতা মিঠুন চক্রবর্তী এই অনুষ্ঠানের বিচারক ছিলেন, যার দুইটি অধিবেশন প্রচারিত হয়। তিনি এই অনুষ্ঠানে উপস্থাপনা জন্য বাংলা টেলিভিশনের সর্বোচ্চ পুরস্কার টেলসম্যান পুরস্কার (Telesamman Award) তাথৈ, অরিত্র এবং মিঠুন চক্রবর্তী জানান যে তারা "ধুম ধামাকা" নামের আরেকটি নৃত্য প্রতিযোগিতার অনুষ্ঠান পরিবেশন করতে যাচ্ছেন, যে অনুষ্ঠানে ছোট এবং বড় উভয়ই প্রতিযোগী থাকবে।
তিনি আট বছর বয়সে নৃত্যের জন্য সংযুক্তা পানিগ্রাহী পুরস্কার জেতেন এবং তিনি বিস্ময়কর শিশু বিনোদন দাতা পুরস্কার পোগো অ্যামাজিং কিডস অ্যাওয়ার্ড (PAKA) ও জিতেন ২০০৮ সালে। তিনি বলিউড অভিনেত্রী দীপিকা পাড়ুকোনের কাছ থেকে পুরস্কার গ্রহণ করেন।
এছাড়া তিনি বহু টেলিফিল্মেও অভিনয় করেন। রিঙ্গো পরিচালিত নীল রাজার দেশে টেলিফিল্মে তিনি প্রধান অভিনেত্রী ছিলেন। দোনা গঙ্গোপাধ্যায় (ওড়িশি নৃত্যশিল্পী এবং সাবেক ভারতীয় ক্রিকেট দলের প্রধান সৌরভ গঙ্গোপাধ্যায়’র স্ত্রী) তার নৃত্য প্রশিক্ষক।
তাথৈ ঋতুপর্ণ ঘোষের জাতীয় পুরস্কার বিজয়ী "সব চরিত্র কাল্পনিক" চলচ্চিত্রেও অভিনয় করেন। যেখানে তিনি রাধিকা (বিপাশা বসুর বাল্যকালের চরিত্র) নামক চরিত্রে অভিনয় করেন। তিনি ২০১১ সালে চলো পাল্টাই চলচ্চিত্রে অভিনয়ের জন্যে সেরা শিশু শিল্পী হিসেবে রিলায়েন্স বিগ বাংলা নিউ ট্যালেন্ট অ্যাওয়ার্ড জেতেন। ২০১২ সালের জানুয়ারিতে, তাথৈ খোকাবাবু সিনেমায় অভিনয় করেন, যা টলিউডে সে সময়ের দ্বিতীয় সর্বোচ্চ আয়কারী চলচ্চিত্র। তাথৈ ইন্দ্রনীল সেনগুপ্তের সাথে এক ফোটা ভালোবাসা চলচ্চিত্রে অভিনয় করেন, যা ২০১৩ সালের জুলাইয়ে মুক্তি পায়।
অভিনয়ের পাশাপাশি তিনি বহু বিজ্ঞাপন যেমন এলিট ফুটওয়্যার, মেঘনা গার্মেন্টস, ইটসি বিটসি বিস্কুট সহ হানেমান ফুড প্রোডাক্টস এর মতো কিছু বিজ্ঞাপনে অংশ নিয়েছেন।
এল ক্লাসিকো

এল ক্লাসিকো () রিয়াল মাদ্রিদ ফুটবল ক্লাব (রিয়াল মাদ্রিদ) এবং ফুটবল ক্লাব বার্সেলোনার (বার্সেলোনা) মধ্যে সংঘটিত যেকোন ফুটবল প্রতিযোগিতার নাম। শুরুতে শুধুমাত্র স্প্যানিশ চ্যাম্পিয়নশিপে অনুষ্ঠিত খেলাগুলোকেই এল ক্লাসিকো বলা হলেও বর্তমানে চ্যাম্পিয়নস লীগ ফাইনাল ব্যতীত রিয়াল মাদ্রিদ এবং বার্সেলোনার মধ্যে অনুষ্ঠিত সকল খেলাকে এই নামে ডাকা হয়। এটি বিশ্বের সর্বাধিক অনুসৃত ফুটবল ম্যাচ, যা বিশ্বের কোটি কোটি ফুটবলপ্রেমী উপভোগ করে থাকেন।
একটি জাতীয় লীগে দুইটি সবচেয়ে শক্তিশালী দলের মধ্যে প্রচন্ড প্রতিদ্বন্দ্বিতা সাধারনত থাকেই। লা লিগায় এই প্রতিদ্বন্দ্বিতা বার্সেলোনা এবং রিয়াল মাদ্রিদের মধ্যে, যা এল ক্ল্যাসিকো নামে পরিচিত। জাতীয় প্রতিযোগিতার শুরু থেকেই দল দুইটি স্পেনের প্রতিদ্বন্দ্বি দুই রাজ্য কাতালুনিয়া এবং কাস্তিলের প্রতিনিধিত্ব করে আসছে। এই প্রতিদ্বন্দ্বিতা দুই রাজ্যের মধ্যকার রাজনৈতিক এবং সংস্কৃতিক উত্তেজনাকেও প্রতিফলিত করে।
প্রিমো দে রিভেরা এবং ফ্রান্সিস্কো ফ্রাংকোর একনায়কতন্ত্রের সময় (১৯৩৯–১৯৭৫), স্পেনে সবধরনের আঞ্চলিক সংস্কৃতি দমিয়ে রাখা হয়েছিল। স্পেনীয় ভাষা ব্যতীত অন্য সকল ভাষা সরকারিভাবে নিষিদ্ধ ছিল। কাতালান জনগণের স্বাধীন হওয়ার ইচ্ছার প্রতীক বহন করার মাধ্যমে বার্সেলোনা কাতালানদের কাছে হয়ে ওঠে, ‘‘একটি ক্লাবের চেয়েও বেশি কিছু (Més que un club)’’। লেখক ম্যানুয়েল ভাজকুয়েজ মনতালবানের তথ্য অনুসারে, কাতালানদের পরিচয় প্রদর্শনের সবচেয়ে ভালো উপায় ছিল বার্সেলোনায় যোগ দেওয়া। ফ্রাংকো বিরোধী গোপন কোন আন্দোলনের চেয়ে এটি ছিল কম ঝুঁকিপূর্ণ এবং এটি তাদেরকে তাদের মতপার্থক্য প্রকাশ করার সুযোগ তৈরি করে দিত।
অন্যদিকে, রিয়াল মাদ্রিদকে দেখা যায়, সার্বভৌমত্ব কেন্দ্রীকরণ এবং ব্যবস্থাপনা পর্যায়ে ফ্যাসিবাদী শাসন প্রনয়নের প্রতিমূর্তিরূপে। স্পেনীয় গৃহযুদ্ধের সময় ইয়োসেপ সানিওল এবং রাফায়েল স্যানচেজ গুয়েরার মত উভয় দলেরই কিছু সদস্য ফ্রাংকো সমর্থকদের কারণে ভুক্তভোগী হয়েছিল।
১৯৫০ এর দশকে, আলফ্রেদো দি স্তেফানোর ট্রান্সফার নিয়ে ওঠা বিতর্ক দুই দলের প্রতিদ্বন্দ্বিতাকে আরও বাড়িয়ে তোলে, যিনি শেষপর্যন্ত রিয়াল মাদ্রিদে যোগ দেন এবং পরবর্তীতে তাদের সাফল্যের মূল চাবিকাঠি হয়ে ওঠেন। ১৯৬০ এর দশকে, তাদের এই প্রতিদ্বন্দ্বিতা ইউরোপীয় পর্যায়ে পৌছায়, যখন তারা ইউরোপীয় কাপের নক-আউট পর্বে দুইবার মুখোমুখি হয়।
গত তিন দশকে, এই দ্বন্দ্ব আরো উদ্দীপ্ত হয়েছে আধুনিক স্প্যানিশ ঐতিহ্য পাসিলো দ্বারা|
ইউটিভি মুভিজ

ইউটিভি মুভিজ হল ভারতের মুম্বাই, মহারাষ্ট্র ভিত্তিক একটি হিন্দি চলচ্চিত্রের চ্যানেল যার মালিকানার আছেন ইউটিভি সফটওয়্যার কমিউনিকেশনস। এটা ইউটিভি নিজের লাইব্রেরি থেকে ভারতের অন্যান্য প্রধান সিনেমা স্টুডিও থেকে ব্লকবাস্টার বলিউড ছায়াছবি সম্প্রচার করে থাকে।
২০১১ সালের ২ ডিসেম্বর তারিখে, সাউন্ডভিউ ব্রডকাস্টিং এর সাথে অংশীদারত্বের মাধ্যমে রজার্স ক্যাবল কানাডায় ইউটিভি মুভিজ চালু করা হয়। চ্যানেলটি পরবর্তীকালে ২০১২ সালের ডিসেম্বর মাসে বন্ধ হয়ে যায়। এটি এশিয়ান টেলিভিশন নেটওয়ার্ক সঙ্গে অংশীদারত্বের মাধ্যমে ২০১৪ সালে কানাডায় পুনরায় চালু করা হবে বলে আশা করা হচ্ছে।
মার্কিন যুক্তরাষ্ট্রে ইউটিভি মুভিজ ইন্টারন্যাশনাল "ডাইরেক্ট টিভি" (২০০৯ সাল থেকে) এবং টাইম ওয়ার্নার কেবল এর মাধ্যমে দেখা যায়।
ইউটিভি স্টারস

ইউটিভি স্টারস হল "ইউটিভি গ্রুপ" এর ভারতীয়-টেলিভিশন চ্যানেল নিবেদিত একটি বলিউড জীবনধারা ও গ্ল্যামারভিত্তিক চ্যানেল। এটির হাই ডেফিনেশন এবং স্ট্যানডার্ড ডেফিনেশনে উভয় ফরম্যাট ভারত ও সংযুক্ত আরব আমিরাত পাওয়া যায়। বিস্তৃতভাবে, চ্যানেলের বিষয়বস্তু বলিউড খবর এবং সঙ্গীতের উপর দৃষ্টি দিয়ে থাকে। চ্যানেল মূলত ভারতীয় শহুরে যুবকদের আকর্ষণ করে ছিল।
চ্যানেলটি ২০১২ সালের ১১ জুন যুক্তরাজ্য ও আয়ারল্যান্ডের স্কাইয়ে চালু করা হয়।
বাংলাদেশ সুপ্রীম কোর্টের বিচারকবৃন্দ

বাংলাদেশ সুপ্রীম কোর্ট হচ্ছে দেশের সর্ব্বোচ্চ আদালত এবং এর বিচারকবৃন্দ প্রধান বিচারপতির সঙ্গে পরামর্শক্রমে রাষ্ট্রপতি কর্তৃক নিযু্ক্ত হয়ে থাকেন। বাংলাদেশের প্রধান বিচারপতি দেশের রাষ্ট্রপতি কর্তৃক নিযুক্ত হয়ে থাকেন। সংবিধানের ৯৫ ধারায় বিচারপতি পদে নিয়োগের যোগ্যতা বর্ণিত আছে, কোন ব্যক্তি বাংলাদেশের নাগরিক না হলে এবং সুপ্রীম কোর্টে অন্যূন দশ বৎসরকাল এ্যাডভোকেট না থেকে থাকলে, অথবা বাংলাদেশের রাষ্ট্রীয় সীমানার মধ্যে অন্যূন দশ বৎসর কোন বিচার বিভাগীয় পদে অধিষ্ঠান না করে থাকলে, অথবা সুপ্রীমকোর্টের বিচারক পদে নিয়োগলাভের জন্য আইনের দ্বারা নির্ধারিত যোগ্যতা না থাকলে তিনি সুপ্রিম কোর্টের বিচারকপদে নিয়োগ লাভের যোগ্য হবেন না।
সংবিধানের ৯৪ অনুচ্ছেদের বিধানাবলী সত্ত্বেও রাষ্ট্রপতির নিকট সুপ্রীম কোর্টের কোন বিভাগের বিচারকসংখ্যা সাময়িকভাবে বৃদ্ধি করা উচিত মর্মে সন্তোষজনকভাবে প্রতীয়মান হলে তিনি যথাযথ যোগ্যতাসম্পন্ন এক বা একাধিক ব্যক্তিকে অনধিক দুই বৎসরের জন্য সুপ্রিম কোর্টের অতিরিক্ত বিচারক হিসেবে নিযুক্ত করতে পারবেন। কিংবা তিনি উপযুক্ত বিবেচনা করলে হাইকোর্ট বিভাগের কোন বিচারককে যে কোন অস্থায়ী মেয়াদের জন্য আপীল বিভাগের আসন গ্রহণের ব্যবস্থা করিতে পারিবেন। তবে শর্ত আছে যে, অতিরিক্ত বিচারকরূপে নিযুক্ত (কোন ব্যক্তিকে বাংলাদেশ সংবিধানের ৯৫ অনুচ্ছেদের অধীন বিচারকরূপে নিযুক্ত) হতে, কিংবা ৯৮ অনুচ্ছেদের অধীন আরও এক মেয়াদের জন্য অতিরিক্ত বিচারকরূপে নিযুক্ত হতে এই অনুচ্ছেদের কোন কিছুই নিবৃত্ত করবে না।
২০২৪ সালের অক্টোবর মাসে বাংলাদেশ সুপ্রিম কোর্টে ১০৭ জন বিচারপতি কর্মরত আছেন। তাদের মধ্যে ০৬ জন আপিল বিভাগে এবং ১০১ জন হাইকোর্ট বিভাগে রয়েছেন। হাইকোর্ট বিভাগে কর্মরত ৭৬ জন স্থায়ী বিচারপতি এবং ২৫ জন অতিরিক্ত বিচারপতি। তার মধ্যে ০২ জন আন্তর্জাতিক অপরাধ আদালতে কর্মরত আছেন।
তুষার চটক

তুষার চটক বা স্নোফ্লেক ("Plectrophenax nivalis") ক্যাল্কারিডি গোত্রের অন্তর্গত এক প্রজাতির প্যাসারিন। উত্তর গোলার্ধের আর্কটিক চক্রের মধ্যে এটি বসবাস ও প্রজনন করে। তবে উত্তর মেরুর দক্ষিণে বেশ কিছু পার্বত্য অঞ্চল, যেমন মধ্য স্কটল্যান্ড, দক্ষিণ আলাস্কার সেন্ট ইলিয়াস পাহাড় ইত্যাদি অঞ্চলে এদের কিছু কিছু বিচ্ছন্ন জনগোষ্ঠী বসবাস করে।
এটা মোটামুটি বড় এবং দীর্ঘ পাখনাযুক্ত এক প্রজাতির চটক। লম্বা এবং এদের পাখনার দৈর্ঘ্য হয় এবং এদের ওজন হয় ।
উড়বার সময়ে এটি সহজেই চিহ্নিত হয় তাদের ডানাতে সাদা রঙের দাগের জন্য। প্রজননকারী পুরুষদের চেনা খুব সহজ তাদের গায়ের রঙের জন্য। পুরুষদের গায়ের রঙ হয়, পিঠের দিকটা কালো এবং নিচের দিকটা হয় ধূসর রঙের। প্রজননকারী মহিলারা দেখতে হয় ধোঁয়াটে কালো এবং পুরুষরা হয় সম্পূর্ণ কালো। প্রচলিত দ্রোণকাক ছাড়া আর কোন চড়াই জাতীয় পক্ষীবিশেষ শীতকালে পরিযান করতে পারে না।
হিস্টরি টিভি১৮

হিস্টোরি টিভি১৮ (ইংরেজি:History TV18) হল একটি পাশ্চাত্য-ভারতীয় টেলিভিশন চ্যানেল যেটি ঐতিহাসিক ঘটনাবলি, তথ্যবিনোদন ও ব্যক্তিসম্পর্কিত অনুষ্ঠানমালা সম্প্রচার করে থাকে| আমেরিকান হিস্টরি চ্যানেলের মালিক এ+ই নেটওয়ার্ক এবং নেটওয়ার্ক এইটটিন নামক একটি ভারতীয় মিডিয়া গ্রুপ উভয়েই যৌথভাবে চ্যানেলটির মালিক| যৌথ মালিকানাধীন তথ্যবিনোদন চ্যানেলসমুহের মধ্যে এটি অন্যতম| সাতটি ভাষায়(ইংরেজি, হিন্দি, তামিল, তেলুগু, গুজরাটি, বাংলা ও মারাঠি) প্রাপ্ত এই চ্যানেলটি সম্প্রচার শুরু করার পরপরই প্রাথমিক দশাতেই পাঁচ কোটি ঘরে পৌছে যায়|
অপি করিম

সৈয়দা তুহিন আরা করিম (জন্ম: ১ মে ১৯৭৯) সাধারণত অপি করিম নামে পরিচিত, একজন বাংলাদেশী অভিনেত্রী, মডেল, স্থপতি এবং নৃত্যশিল্পী। তিনি প্রধানত বাংলা টেলিভিশন নাটক ও বাংলা চলচ্চিত্রে অভিনয় করেছেন। ১৯৯৯ সালে লাক্স ফটোজেনিক প্রতিযোগিতায় 'মিস ফটোজেনিক' খেতাব অর্জন করেন। ২০০৪ সালে ব্যাচেলর চলচ্চিত্রের জন্য শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার লাভ করেন। এছাড়া তিনি আমেরিকান ইন্টারন্যাশনাল ইউনিভার্সিটি বাংলাদেশের স্থাপত্য বিভাগের একজন সহকারী অধ্যাপক ছিলেন।
জার্মানি থেকে উচ্চতর ডিগ্রী শেষ করে ২০১১ সালে নির্মাতা মাসুদ হাসান উজ্জ্বলকে বিয়ে করে স্থায়ীভাবে বাংলাদেশে বসবাস শুরু করেন এবং নিয়মিত অভিনয় করেন রেদয়ান রনি'র পরিচালনায় মেগা সিরিয়াল 'FnF' এফএনএফ এ। ২০১৩ সালে অভিনয় কমিয়ে দেন তিনি। তবে কলকাতার বিজ্ঞাপন নির্মাতা সৌনকের পরিচালনায় কোহিনূর ক্যামিক্যাল বাংলাদেশের "তিব্বত ডিটারজেন্ট পাউডার" এর বিজ্ঞাপনে অংশ নেয়। পাশাপাশি বাংলাভিশনে জাদুশিল্পী জুয়েল আইচ আমাদের জাদুকর উপস্থাপনা করেন।
এছাড়াও উপস্থাপিকার ভূমিকায় কাজ করেছেন চ্যানেল নাইনের "অপি'স গ্লোয়িং চেয়ার" অনুষ্ঠানের প্রথম ও দ্বিতীয় মৌসুমের। ২০১৫ সালে সাগর জাহান রচিত ঈদের নাটক "এ শহর মাধবীলতার না" এর জন্য কণ্ঠ দেন। ‘ধুলোপড়া সময়’ শিরোনামের এই গানটির সুর ও সঙ্গীত পরিচালনা করেছেন মুন্তাসির তুষার। এছাড়াও শুভেচ্ছা দূত হয়েছেন পেপসিকোর ব্র্যান্ডের কুড়কুড়ে স্ন্যাকসের।
নিকেলোডিয়ন সনিক

নিকেলোডিয়ন সনিক () একটি ভারতীয় টেলিভিশন চ্যানেল। চ্যানেলটি ২০১১ সালের ডিসেম্বর মাসে ভারতীয় নায়ক অক্ষয় কুমারকে ব্র্যান্ড অ্যাম্বাসেডর হিসেবে সাথে নিয়ে ভারতে যাত্রা শুরু করে। এটি মূলত দশ থেকে সতেরো বছরের শিশুদের জন্য অনুষ্ঠানমালা সম্প্রচার করে| চ্যানেলটি মূলত নবীন কিশোরদের উপযোগী অ্যাডভেঞ্চার বা রোমাঞ্চকর প্রোগ্রাম সম্প্রচার করে। তিনটি ভাষায় প্রাপ্ত (ইংরেজি, হিন্দি ও তামিল) এই চ্যানেলটি সম্প্রতি ২০১৩ সালে তাদের ২য় প্রতিষ্ঠাবার্ষিকী পালন করে।
লোমশ উইলফ্রেড

উইলফ্রেড বা উইফ্রেড, বলা হয় দ্য হেইরি তথা লোমশ (কাতালানে: "গুইফ্রে এল পিলোস"), ৮৭০ সাল থেকে আর্জেলের কাউন্ট, ৮৭০ সাল থেকে সিরডানিয়ার কাউন্ট, ৮৭৮ থেকে বার্সেলোনার কাউন্ট, ৮৭৮ সাল থেকেই জিরোনার কাউন্ট (দ্বিতীয় উইলফ্রেড হিসেবে) এবং ৮৮৬ সাল থেকে ওসোনার কাউন্ট ছিলেন। ৮৯৭ সালে তার মৃত্যুর পর তার ছেলে উইলফ্রেড বোরেল এই কাতালানের প্রদেশগুলোর উত্তরাধিকারী হন।
তিনি ভিক (অসোনার এক প্রদেশ, খ্রিস্টীয় ও মুসলিমেরা যেখানে মুখোমুখি থাকতেন) এর নো ম্যানস ল্যান্ডে মানুষের বসবাসের ব্যবস্থা করেন। এছাড়াও তিনি ভিকের বিশপ ব্যবস্থা পুনরায় ফিরিয়ে নিয়ে আনেন এবং সান্টা মারিয়া দ্য রিপোলের আশ্রমের প্রতিষ্ঠা করেন।
উইলফ্রেড ফ্ল্যান্ডার্সের প্রথম বাল্ডউইন ও ফ্ল্যান্ডার্সের জুডিথ কন্যা গুইনিডিলডাকে বিয়ে করেন। তাদের সন্তানদের তালিকাঃ
"জেস্তা কমিটাম বার্সিনোনেন্সিয়াম" রিপোর্ট করে, "...যে তাঁর দেহের কিছু অংশ সাধারণ মানুষের চেয়ে বেশি লোমশ ছিল।"
কালার্স টিভি

কালার্স হচ্ছে ভারতভিত্তিক একটি হিন্দি ভাষার বিনোদনমূলক টেলিভিশন চ্যানেল। এই চ্যানেলটি ভায়াকমসিবিএস এবং টিভি১৮-এর মিলিত জোটে গঠিত ভায়াকম ১৮-এর অধীনস্থ একটি চ্যানেল। এই চ্যানেলটির উল্লেখযোগ্য অনুষ্ঠানগুলোর মধ্যে পরিবারিরক গল্পনির্ভর, হাস্যরসাত্মক, অতিপ্রাকৃত নাটক এবং রিয়্যালিটি অনুষ্ঠান রয়েছে।
কালার্স একটি বিনোদনমূলক চ্যানেল হিসেবে ভায়াকমসিবিএস এবং টিভি১৮-এর মিলিত জোটে গঠিত ভায়াকম ১৮ কর্তৃক ২০০৮ সালের ২১শে জুলাই তারিখে সর্বপ্রথম চালু করা হয়েছিল। শুরু দিকে, এই চ্যানেল "বন্ধন সাত জানমোঁ কা", "জানে কেয়া বাত হুই", "জয় শ্রী কৃষ্ণ", "জীবন সাথি – হামসফর জিন্দেগী কে", "মোহে রঙ দে", "রাহে তেরা আশীর্বাদ", "বালিকা বধু", "ছোটে মিয়াঁ" এবং "উত্তরণের" মতো ধারাবাহিক সম্প্রচার করেছে; যার মধ্যে "বালিকা বধু" ভারতীয় টেলিভিশন ধারাবাহিকের ইতিহাসে অন্যতম দীর্ঘ নাটকে পরিণত হয়েছে।
কালার্স এসডি চ্যানেল প্রচারের পাশাপাশি ২০১১ সালের ২৪শে অক্টোবর তারিখে ভায়াকম ১৮-এর অধীনে কালার্স এইচডি নামে আরেকটি চ্যানেলের উদ্বোধন করে। এই চ্যানেলটি হচ্ছে সম্পূর্ণ এইচডি; বাণিজ্যিকভাবে এই চ্যানেলটি বর্তমানে ১০৮০আই ফরম্যাটে পাওয়া যায়। অন্যদিকে, এর শব্দ বিন্যাস হচ্ছে ডলবি ডিজিটাল প্লাসের ৭.১। শুরুর দিকে, এই চ্যানেলটি ভারতের কয়েকটি ডিটিএইচ অপারেটরে যোগ করা হয়েছিল; যেমন: ডিশ টিভি, এয়ারটেল ডিজিটাল টিভি, ভিডিওকন ডি২এইচ টাটা স্কাই। পরবর্তীতে, এই চ্যানেলটি আরও বেশ কয়েকটি ডিটিএইচ অপারেটরে যোগ করা হয়েছিল। এছাড়াও এই চ্যানেলটি হ্যাথঅ্যাওয়ে ডিজিটাল ক্যাবলের মাধ্যমে দেখতে পারা যায়।
সাহারা ওয়ান

সাহারা ওয়ান হল মুম্বাই ভিত্তিক একটি ভারতীয় হিন্দি সাধারণ বিনোদনমূলক চ্যানেল। চ্যানেলটি সাহারা ইন্ডিয়া পরিবার, ম্যানেজিং ওয়ার্কার এবং সাহারা ইন্ডিয়া পরিবার চেয়ারম্যান সুব্রত রায় কর্তৃক গঠিত কোম্পানী দ্বারা পরিচালিত হয়।
চ্যানেলটি সাহারা ইন্ডিয়া পরিবারের সুব্রত রায় এর গঠিত একটি কোম্পানীর দ্বারা পরিচালিত হয়ে থাকে যিনি মূলত একজন ম্যানেজিং ওয়ার্কার এবং সাহারা ইন্ডিয়া পরিবারের সভাপতির দায়িত্বে রয়েছেন।
সাহারা ওয়ান ২০০০ সালের মার্চ তারিখে সাহারা টিভি নামে চালু করা হয়েছিল কিন্তু ২০০৩ সালের এপ্রিল মাসে সাহারা টিভিকে পুনরায় "সাহারা মনোরঞ্জন" নামে নামকরণ করা হয়। অন্যান্য চ্যানেলের সঙ্গে প্রতিযোগিতার জন্য এবং শ্রোতাদেরকে আরোও আকর্ষণ করতে চ্যানেলটি আবারও ২০০৪ সালের ১০ অক্টোবর তারিখে "সাহারা ওয়ান" নামে পরিবর্তন করেন।
সুব্রত রায়

সুব্রত রায় (জন্মঃ ১০ জুন ১৯৪৮) হলেন একজন ভারতীয় ব্যবসায়ী এবং সাহারা ইন্ডিয়া পরিবার এর প্রতিষ্ঠাতা ও চেয়ারম্যান।
ভারতীয় বহু-সমন্বিত বিচিত্র মালিকানার সঙ্গে তিনি পুনে ওয়ারিয়র্স ইন্ডিয়া, লন্ডন এর গ্রসভেনর হাউস, নিউ ইয়র্ক এর প্লাজা হোটেল, এ্যমবি ভ্যালি সিটি ও ফোর্স ইন্ডিয়ার সাথে জড়িত। রায় ১৯৭৮ সালে তার কোম্পানী প্রতিষ্ঠা করেন।
সুব্রত রায় সুধির চন্দ্র রায় ও শ্রীমতী ছবি রায় এর ঘরে ভারতের বিহার রাজ্যে ১৯৪৮ সালে আরারিয়ায় জন্মগ্রহণ করেন। তার পূর্বসূরীরা বর্তমান বাংলাদেশের( প্রাক্তন ইস্ট বেঙ্গল প্রেসিডেন্সি) ঢাকা বিক্রমপুরের(বর্তমান মুন্সীগঞ্জ) বিখ্যাত ভাগ্যকূল জমিদার পরিবারের সদস্য ছিলেন। দেশ ভাগের পর তারা কোলকাতায় চলে আসেন। তিনি কলকাতায় হলি চাইল্ড স্কুল-এ প্রাথমিক শিক্ষাজীবন এবং পরবর্তীতে সরকারী টেকনিক্যাল ইনস্টিটিউট গোরখপুর থেকে মেকানিক্যাল বিষয়ে ইঞ্জিনিয়ারিং এ ডিপ্লোমা করেন। রায় গোরখপুরে প্রাথমিকভাবে তার ব্যবসায়িক জীবন শুরু করেছিলেন।
গেম (২০১৪-এর চলচ্চিত্র)

গেম (ইংরেজি: Game) পরিচালক বাবা যাদব পরিচালিত ২০১৪ সালের একটি বাংলা চলচ্চিত্র। জিৎ ও শুভশ্রী গাঙ্গুলী এই চলচ্চিত্রের মুখ্য ভূমিকায় আছেন। ২০১৪ সালের মে মাসে চলচ্চিত্রটি মুক্তি পায়। রিলায়েন্স এন্টারটেইনমেন্ট এই চলচ্চিত্রের প্রযোজনা করেছে। প্রখ্যাত তামিল চলচ্চিত্র "থুপ্পাকি" অবলম্বনে নির্মিত হয়েছে এই চলচ্চিত্র। উল্লেখ থাকে যে একই কাহিনি অবলম্বনে হিন্দি ভাষায় একটি চলচ্চিত্র নির্মিত হয়েছে যার নাম ।
ভারতীয় সেনাবাহিনীর ক্যাপ্টেন অভিমন্যু ওরফে অভি ছুটিতে সহকর্মীদের সাথে বাড়ি ফেরার সাথে সাথে তার বাবা মা ও দুই বোন তার বিয়ে দেওয়ার জন্যে ব্যস্ত হয়ে পড়েন। তৃষা'কে পাত্রী হিসেবে বাড়ির লোক পছন্দ করলেও অভিমন্যু নাকচ করে দেয়। কিন্তু তার বন্ধু পুলিশ ইনস্পেকটর শান্তি ও সে দুজনে একটি মহিলা বক্সিং টুর্নামেন্টে গেলে অভিমন্যু দেখে তৃষা আধুনিকা ও বক্সিং চ্যাম্পিয়ন। অভিমন্যুর তাকে ভাল লাগতে শুরু করে। শান্তি ও অভিমন্যু বাসে করে যাওয়ার সময় বাসের একজনের পকেটমার হয়। পকেটমারকে ধরা হলেও অন্য এক ব্যক্তি রহস্যজনক ভাবে পালাতে থাকে। অভি ও শান্তি তাকে তাড়া করে ধরে কিন্তু বাসটি বিষ্ফোরনে ধ্বংস হয়ে যায়। অভি বুঝতে পারে কলকাতায় বিরাট সন্ত্রাসবাদী চক্র বোমা বিস্ফোরনের ষড়যন্ত্র করছে। ধরা পড়া লোকটি পুলিশ হেফাজত থেকে পালায় ঠিকই কিন্তু অভি তাকে আবার নিজে পাকড়াও করে এবং বাড়িতে নিয়ে এসে অত্যাচার করে জেনে নেয় কোন পুলিশ অফিসার থাকে পালাতে সাহায্য করেছে। অপরাধী পুলিশ অফিসারকে গিয়ে অভিমন্যু জানায় সে ভারতীয় সেনাবাহিনীর একজন সিক্রেট এজেন্ট। অফিসার আত্মহত্যা করতে বাধ্য হয়। অভি তার সহকর্মীদের নিয়ে সন্ত্রাসবাদী দলের বারোজন স্লিপার এজেন্টকে হত্যা করে। স্লিপার এজেন্টদের মাধ্যমে দেশবিরোধী শক্তি গোপনে ধ্বংসাত্মক কাজে ইন্ধন যোগাচ্ছিল। এই স্লিপার এজেন্টদের প্রধান কলকাতায় আসে অভিমন্যুর মুখোমুখি হতে। তাকে সাহায্য করে প্রতিরক্ষা দপ্তরের এক বড়কর্তা যে গোপনে সন্ত্রাসবাদীদের সাথে যুক্ত। অভির সহকর্মীদের প্রত্যেককে টার্গেট করে স্লিপার সেলের প্রধান। সাথীদের জীবন বাঁচাতে সন্ত্রাসবাদীদের আস্তানায় যেতে বাধ্য হয় অভিমন্যু।
সহ আরো অনেকে।
এই চলচ্চিত্রের সংগীত পরিচালনা করবেন প্রখ্যাত সংগীত পরিচালক জিৎ গাঙ্গুলী।
চলচ্চিত্রের দৃশ্যায়ণ করা হয়েছে কলকাতা, দুবাইসহ আরো কিছু স্থানে। এর টাইটেল ট্র্যাকের দৃশ্যায়ণ বোলপুরে হলেও এর খরচ দুবাইয়ে দৃশ্যায়ণ হওয়া কিছু গানের খরচের চেয়েও অনেক বেশি, প্রায় চল্লিশ লাখ টাকা। ৩৮-৪৩ ডিগ্রী সেলসিয়াসে শ্যুটিং হওয়া এই গানে জিৎ খালি গায়ে দর্শকের সামনে আসবেন। এর জন্য নায়ককে আলাদাভাবে ডায়েট করতে হয়েছে। তিনি চলচ্চিত্রের দৃশ্যায়ণ শুরুর ১০ দিন আগে থেকেই লবণছাড়া ডায়েটে ছিলেন।
"সংবাদ প্রতিদিন" চলচ্চিত্রের রিভিউতে জিতের পাঞ্চলাইন, শুভশ্রীর অভিনয় ও জিৎ গাঙ্গুলীর সংগীতের প্রশংসা করে। তবে "তৃষা" চরিত্রে শুভশ্রীর উজ্জ্বলতা সময়ের সাথে কমে যায় বলে তারা মন্তব্য করে।
'গোস-লো-ত্সা-বা-গ্ঝোন-নু-দ্পাল

'গোস-লো-ত্সা-বা-গ্ঝোন-নু-দ্পাল () (১৩৯২-১৪৮১) একজন বিখ্যাত তিব্বতী অনুবাদক ও ঐতিহাসিক ছিলেন।
'গোস-লো-ত্সা-বা-গ্ঝোন-নু-দ্পাল ১৩৯২ খ্রিষ্টাব্দে দক্ষিণ তিব্বতের 'ফ্যোংস-র্গ্যাস () অঞ্চলের গ্রোং-নাগ-মে-দ্গু () নামক শহরে জন্মগ্রহণ করেন। তার পিতার নাম ছিল 'গোস-তোন-'ব্যুং-গ্নাস-র্দো-র্জে () ও মাতার নাম ছিল স্রিদ-থার-স্ক্যিদ ()। 'গোস-লো-ত্সা-বা-গ্ঝোন-নু-দ্পাল পিতা-মাতার আট সন্তানের মধ্যে তৃতীয় ছিলেন।
তিনি স্প্যান-গ্যাস-ল্হা-খাং () নামক বৌদ্ধবিহারে তার শিক্ষা শুরু করেন। এই সময় তিনি স্প্যাম-গ্যাস-ম্খান-পো-সাংস-র্গ্যাস-দ্পাল-বা () নামক বৌদ্ধভিক্ষুর নিকট দীক্ষা নেন। তিনি স্লোব-দ্পোন-শেস-রাব-দার-র্গ্যাস () নামক ভিক্ষুর নিকট বোধিচর্যাবতার, র্ত্সে-থাং-ম্খান-পো-ব্সাম-গ্তান-ব্জাং-পো () নামক ভিক্ষুর নিকট প্রমাণবার্ত্তিকা, ব্লা-ছেন-শাক্য-র্গ্যাল-পো () নামক ভিক্ষুর নিকট প্রজ্ঞাপারমিতা, 'ফান-পো-থাং-সাগ-ম্খাস-পা-য়ে-শেস-র্গ্যাল-ম্ত্শান () নামক ভিক্ষুর নিকট মধ্যমক এবং স্ক্যোর-মো-লুং-দ্গে-ব্শেস-ব্স্তান-'দ্জিন-দোন-গ্রুব () নামক ভিক্ষুর নিকট বিনয় ও অভিধর্ম পিটক সম্বন্ধে শিক্ষালাভ করেন। এরপর তিনি দে-ব্ঝিন-গ্শেগ্স-পা () নামক কার্মা-ব্কা'-ব্র্গ্যুদ ধর্মীয় গোষ্ঠীর পঞ্চম র্গ্যাল-বা-কার্মা-পার নিকট নারো পার ছয় যোগ সম্বন্ধে শিক্ষালাভ করেন। দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পা তাকে লাম-রিম ও নারো পার ছয় যোগ সম্বন্ধে শিক্ষালাভ করেন। রোং-স্তোন-শেস-ব্যা-কুন-রিগ নামক পণ্ডিতের থেকে তিনি সংস্কৃত সম্বন্ধে এবং র্তা-নাগ-ছোস-র্জে-স্গোল-মা-বা () ও র্গোদ-ফ্রুগ-রাস-পা () নামক দুই বৌদ্ধভিক্ষুর নিকট র্ন্যিং-মা ধর্মসম্প্রদায়ের সাধনপদ্ধতি সম্বন্ধে শিক্ষালাভ করেন। এছাড়াও তার উল্লেখযোগ্য শিক্ষকদের মধ্যে ছিলেন দ্মার-স্তোন-র্গ্যাল-ম্ত্শান-'ওদ-জের (), চতুর্দশ স্নার-থাং-ম্খান-ছেন () গ্রুব-পা-শেস-রাব (), দ্বিতীয় ঝ্বা-দ্মার-পা ম্খা'-স্প্যোদ-দ্বাং-পো (), ম্দ্জেস-পা-দ্পাল-ল্দান-ব্জাং-পো (), সাংস-র্গ্যাস-রিন-ছেন (), র্ঙ্গোগ-ব্যাং-ছুব-দ্পাল () প্রভৃতি প্রায় ষাট জন বৌদ্ধ পণ্ডিত।
তার উল্লেখযোগ্য শিষ্য ছিলেন কার্মা-ব্কা'-ব্র্গ্যুদ ধর্মীয় গোষ্ঠীর সপ্তম র্গ্যাল-বা-কার্মা-পা ছোস-গ্রাগ্স-র্গ্যা-ম্ত্শো, চতুর্থ ঝ্বা-দ্মার () ছোস-গ্রাগ্স-য়ে-শেস (), খ্রিম্স-খাং-লো-ত্সা-বা-ব্সোদ-নাম্স-র্গ্যা-ম্ত্শো (), মি-ন্যাগ-পা-র্দো-র্জ্র-সেং-গে (), 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-দ্বাং-'ব্রুগ-পা কুন-দ্গা'-দ্পাল-'ব্যোর, র্দ্জোং-ছুং-পা-ব্যাম্স-পা-র্দো-র্জে-র্গ্যাল-ম্ত্শান () প্রভৃতি।
'গোস-লো-ত্সা-বা-গ্ঝোন-নু-দ্পাল ভারতীয় পণ্ডিত বনরত্নের সাথে অনুবাদকার্যে যুক্ত ছিলেন। তিনি সত্তর বছর বয়সের পর থেকে বহু মূল্যবান গ্রন্থ রচনা করেন। এই সব গ্রন্থগুলির মধ্যে উল্লেখযোগ্য হল ১৪৬৭ খ্রিষ্টাব্দে কালচক্র তন্ত্রের ওপর রচিত টীকা দ্পাল-দুস-ক্যি-'খোর-লো'ই-র্গ্যুদ-ক্যি-দ্কা'-গ্রেল-স্ন্যিং-পো'ই-দোন-রাব-তু-গ্সাল-বা'ই-র্গ্যান () ও মহাযানোত্তরতন্ত্রশাস্ত্রের ওপর রচিত টীকা থেগ-পা-ছেন-পো-র্গ্যুদ-ব্লা-মা'ই-ব্স্তান-ব্চোস ()। তিনি ১৪৭৩ খ্রিষ্টাব্দে অভিসময়ালঙ্কার ও রত্নগোত্রবিভাগের ওপর দুইটি টীকাভাষ্য রচনা করেন। কিন্তু তার সর্বাপেক্ষা উল্লেখযোগ্য রচনা হল দেব-থের-স্ঙ্গোন-পো () নামক তিব্বতের ইতিহাস সংক্রান্ত গ্রন্থটি। এই গ্রন্থ তিনি ১৪৭৬ খ্রিষ্টাব্দে শুরু করে দুই বছর পরে শেষ করেন। এই গ্রন্থে প্রাচীন তিব্বতের ইতিহাস ও বিভিন্ন ধর্মসম্প্রদায়ের ইতিহাস সম্বন্ধে বিস্তৃত তথ্য রয়েছে।
এমটিভি ইন্ডিয়া

এমটিভি ইন্ডিয়া হল মূলত সঙ্গীত, রিয়েলিটি এবং যুব সংস্কৃতির ধারার বিশেষ অনুষ্ঠান নিয়ে একটি ভারতীয় সংস্করণ চ্যানেল। এটি ১৯৯৬ সালে প্রথম চালু করা হয়েছিল এবং এখন মুম্বাই ভিত্তিক ভায়াকম ১৮ মিডিয়া প্রাঃ লিমিটেড এর একটি অংশ হিসেবে ভায়াকম ইনক এবং নেটওয়ার্ক টিভি ১৮ এর সাথে ৫০/৫০% যৌথ উদ্যোগে পরিচালিত হচ্ছে। "এমটিভি ইন্ডিয়া" এশিয়ার প্রাচীনতম সংগীত টেলিভিশন নেটওয়ার্কগুলোর মধ্যে একটি।
চ্যানেলটির গানগুলি সবসময় স্বাতন্ত্র্যসূচকভাবে স্বীকৃত ও ভারতের ক্ষেত্রেও স্বীকৃত হয়েছে। এইভাবে এমটিভি ভারতেও ব্যাপক সফলতা অর্জন করেছে। আসলে এমটিভি ভারতীয় উপমহাদেশ জুড়ে সবচেয়ে জনপ্রিয় সঙ্গীত চ্যানেলগুলোর মধ্যে একটি। এছাড়াও চ্যানেলটির ভারতের প্রচুর পরিমাণে দর্শকসংখ্যার পাশপাশি বাংলাদেশ ও শ্রীলঙ্কার মতো দেশেও বিদ্যমান।
এমটিভি ইন্ডিয়া নিম্নলিখিত পুরস্কার অন্তর্ভুক্ত করেছে।
দাম-ছোস-দ্পাল-'বার

দাম-ছোস-দ্পাল-'বার () (১৫২৩-১৫৯৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছাব্বিশতম দ্গা'-ল্দান-খ্রি-পা বা প্রধান ছিলেন।
দাম-ছোস-দ্পাল-'বার ১৫২৩ খ্রিষ্টাব্দে তিব্বতের খাং-দ্মার-শার () নামক স্থানে জন্মগ্রহণ করেন। তিনি গ্নাস () নামক স্থানে অবস্থিত বৌদ্ধবিহার থেকে ধর্মশিক্ষা লাভ করেন। তিনি লাসা শহরে অবস্থিত ব্রাগ-দ্বার () বৌদ্ধবিহারে অধ্যাপনা করেন। এই বিহারে তিনি মৈত্রেয় বুদ্ধের একটি বিশাল থাংকা ও একটি মহাকাল মন্দির নির্মাণ করান এবং রিগ-গ্রা-ল্ঙ্গা-ম্ছোদ () এবং ব্যাম্স-স্মোন () নামক দুই প্রার্থনা রীতির প্রচলন করেন। পরবর্তীকালে তিনি র্বা-স্গ্রেং বৌদ্ধবিহারে ও দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপনা করেন। তিনি ১৫৮৯ খ্রিষ্টাব্দে দ্গা'-ল্দান বৌদ্ধবিহারের ছাব্বিশতম দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন।
সাংস-র্গ্যাস-রিন-ছেন

সাংস-র্গ্যাস-রিন-ছেন () (১৫৪০-১৬১২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতাশতম দ্গা'-ল্দান-খ্রি-পা বা প্রধান ছিলেন।
সাংস-র্গ্যাস-রিন-ছেন ১৫৪০ খ্রিষ্টাব্দে তিব্বতের মাল-গ্রোর () নামক অঞ্চলে ক্লা-ক্লো'ই-'ব্রোগ-স্দে () নামক স্থানে জন্মগ্রহণ করেন। তিনি দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয় থেকে ধর্মশিক্ষা লাভ করেন। এরপর তিনি সেরমে বৌদ্ধবিহারের প্রধান হিসেবে নির্বাচিত হন। তিনি ১৫৯৬ খ্রিষ্টাব্দে দ্গা'-ল্দান বৌদ্ধবিহারের সাতাশতম দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন। এই সময় তিনি য়াংস-পা-ছেন () মন্দির সংস্কার করেন।
দ্গে-'দুন-র্গ্যাল-ম্ত্শান (গানদেন ত্রিপা)

দ্গে-'দুন-র্গ্যাল-ম্ত্শান () (১৫৩২-১৬০৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আঠাশতম দ্গা'-ল্দান-খ্রি-পা বা প্রধান ছিলেন।
দ্গে-'দুন-র্গ্যাল-ম্ত্শান ১৫৩২ খ্রিষ্টাব্দে তিব্বতের লাসা শহরে জন্মগ্রহণ করেন। সেরা বৌদ্ধবিহার বিশ্ববিদ্যালয়ে ছোস-ক্যি-র্গ্যাল-ম্ত্শান () এবং শেস-রাব-সেং-গে () নামক দুই অধ্যাপক তাকে দীক্ষাদান করেন। উনিশ বছর বয়সে তিনি ব্সোদ-নাম্স-র্গ্যা-ম্ত্শো () এবং ব্সোদ-নাম্স-দ্পাল-ব্জাং () নামক দুই ভিক্ষুর নিকট ভিক্ষুর শপথ গ্রহণ করেন। এরপর তিনি গ্যুমে মহাবিদ্যালয়ে ব্ক্রা-শিস-ব্জাং-পো () নামক অধ্যাপকের নিকট তন্ত্রশিক্ষালাভ করেন। ১৫৭৫ খ্রষ্টাব্দে তিনি ঐ মহাবিদ্যালয়ে এবং ১৫৮৯ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপক হিসেবে যোগ দেন। তিনি ১৬০৩ খ্রিষ্টাব্দে দ্গা'-ল্দান বৌদ্ধবিহারের আঠাশতম দ্গা'-ল্দান-খ্রি-পা হিসেবে মনোনীত হন এবং চার বছর ঐ পদে থাকেন। তিনি চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শানের ব্যক্তিগত লামা এবং চতুর্থ দলাই লামা য়োন-তান-র্গ্যা-ম্ত্শোর দীক্ষাদাতা ছিলেন। তার অপর একজন উল্লেখযোগ্য শিষ্য ছিলেন দ্পাল-'ব্যোর-ল্হুন-গ্রুব যিনি পরবর্তীকালে পঞ্চম দলাই লামার শিক্ষক হিসেব নিয়োজিত হন।
বিফোরইউ মিউজিক

বিফোরইউ মিউজিক হল একটি সঙ্গীত বিষয়ক ডিজিটাল টিভি চ্যানেল যেটি মার্কিন যুক্সরাষ্ট্র, ব্রিটেন, ইউরোপ, মধ্যপ্রাচ্য, আফ্রিকা, মরিশাস, কানাডা এবং ভারত সহ বিশ্বের আরোও ১০০টির উপর দেশে ৮টির অধিক বিভিন্ন উপগ্রহে পাওয়া যায়। চ্যানেলটি লক্ষ্মী মিত্তাল, কিশোর লুল্লা এবং গকুল বিনানি মালিকানাধীন বিফোরইউ বিভাগ এর একটি অংশদারিত্বমুলক চ্যানেল।
চ্যানেলটি সমসাময়িক বলিউড, ইন্ডিপপ, ভাগরা এবং আন্তর্জাতিক সঙ্গীতের মিশ্রণ সম্প্রচার করা হয়ে থাকে। এছাড়াও চ্যানেলটির অনুষ্ঠানমালা সাজানো হয়েছে, তারকাদের সাক্ষাৎকার, শিল্পীর প্রোফাইল, কনসার্ট এবং চার্ট রানডাউন এর সাথে সম্প্রতি ভিডিও গানের জন্য অনুরোধ অন্তর্ভুক্ত করা হয়েছে।
২০০৮ সাল থেকে বাত্সরিক ইউকে এশিয়ান সঙ্গীত পুরস্কার (ইউকে এএমএ) প্রদান করা হয় এবং চ্যানেলটি দ্বারা সম্প্রচার করা হয়।
ব্শেস-গ্ন্যেন-গ্রাগ্স-পা

ব্শেস-গ্ন্যেন-গ্রাগ্স-পা () (১৫৪৫-১৬১৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনত্রিশতম দ্গা'-ল্দান-খ্রি-পা বা প্রধান ছিলেন।
ব্শেস-গ্ন্যেন-গ্রাগ্স-পা ১৫৪৫ খ্রিষ্টাব্দে তিব্বতের আমদো অঞ্চলের জুং-চু নামক স্থানে জন্মগ্রহণ করেন। জন্মের সময় তার নাম রাখা হয় ব্সোদ-নাম্স-দোন-গ্রুব ()। যৌবনে লাসা শহরে তিনি ব্যাকরণ, সংস্কৃত ও বৌদ্ধধর্মশাস্ত্র অধ্যয়ন করেন। দ্গে-'দুন-র্গ্যাল-ম্ত্শান তার নতুন নাম দেন ব্শেস-গ্ন্যেন-গ্রাগ্স-পা। শিক্ষালাভের পর তিনি গ্যুমে মহাবিদ্যালয় ও দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৬০৮ খ্রিষ্টাব্দে তিনি দ্গা'-ল্দান বৌদ্ধবিহারের উনত্রিশতম দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন। এই সময় এই বৌদ্ধবিহারে লি-মা-ল্হা-খাং () নামক মন্দির নির্মাণ করান।
পরচুলা

পরচুলা বা নকল চুল এক ধরনের কৃত্রিম মস্তকের আবরণ বিশেষ, যা মানুষের চুল, পশুর চুল বা কৃত্রিম তন্তু দ্বারা নির্মিত এবং বিভিন্ন ধর্মীয় বা সাংস্কৃতিক ঐতিহ্যানুসারে বা অভিনয়ের সময় পরিধান করা হয়। যে সকল ব্যক্তিদের মাথায় চুল থাকেনা, তারাও পরচুলা ব্যবহার করে থাকেন।
প্রাচীন মিসরে পরচুলের বিশেষ ব্যবহার ছিল। তারা পরচুল পরত যাতে তাদের মাথায় রোদ না লাগে। রোদের তাপ থেকে রক্ষা পেতে তারা এই চুল পরত।
ফজলুর রহমান খন্দকার

শহীদ খন্দকার ফজলুর রহমান (জন্ম: অজানা - মৃত্যু: ২৭ সেপ্টেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
খন্দকার ফজলুর রহমানের বাড়ি বরিশাল জেলার বাকেরগঞ্জ উপজেলার গুড়িয়া গ্রামে। তার পিতার নাম হোসেন আলী খন্দকার এবং মায়ের নাম আমিরুন্নেছা। তার স্ত্রীর নাম মমতাজ বেগম। তাদের তিন মেয়ে।
খন্দকার ফজলুর রহমান এর জন্মস্থান হলো বাকের গঞ্জ এর কলসকাঠী ইউনিয়ন এর গুড়িয়া গ্রামের মীরা বাড়ি তে।তার বাবার কবর ও ওখানে এখোনো আছে মীরা বাড়ি মসজিদের পাশে। শৈশব ও কৈশোরে কেটেছে ওখানে তার নানা বাড়িতে। ওনার নানার নাম মীর নূর মোহাম্মদ।পরে তিনি লেখা পড়ার জন্য আউলিয়া পুর এর মেঝ মামার ওখানে যান।ওখান থেকেই তিনি সেনাবাহিনী তে যোগদান করেন।ওনার বড় ভাই খন্দোকার লুতফুর রহমান এখোনও বেচে আছেন এবং তিনি একজন ভাষা সৈনিক।
১৯৭১ সালে খন্দকার ফজলুর রহমান কর্মরত ছিলেন রংপুর ইপিআর উইংয়ে। মুক্তিযুদ্ধ শুরু হলে তিনি যুদ্ধে যোগ দেন। তিনি প্রথমে সাহেবগঞ্জ সাবসেক্টরে ও পরে পাটগ্রাম সাবসেক্টরের অধীনে যুদ্ধ করেন।
১৯৭১ সালের ২৭ সেপ্টেম্বর লালমনিরহাটের হাতিবান্ধা উপজেলায় ছিল পাকিস্তানি সেনাবাহিনীর ক্যাম্প। সেখানে সন্ধ্যা থেকে শুরু ছিল বৃষ্টি এবং ঝোড়ো বাতাস। বিরূপ এই আবহাওয়ার মধ্যেই নৌকা করে নদী পার হলেন মুক্তিযোদ্ধারা। মুক্তিযোদ্ধাদের অধিকাংশই ছিলেন ইপিআরের সদস্য। এদেরই একটি কোম্পানির নেতৃত্বে দিচ্ছিলেন খন্দকার ফজলুর রহমান । সাব-সেক্টর কমান্ডার মতিউর রহমান তাদের সবার নেতৃত্বে ছিলেন। নদী পার হওয়ার পর মুক্তিযোদ্ধাদের সামনে ছিল আরও একটি বড় খাল। এই খালের ওপারেই পাকিস্তানি সেনাদের অবস্থান। ফজলুর রহমান ও তার সঙ্গীরা খাল পার হয়ে দ্রুত অবস্থান নেন। ভোর হয়ে গেলে প্রথম গুলি করলেন মতিউর রহমান। এরপর পরই মুক্তিযোদ্ধারা একযোগে আক্রমণ চালালেন। দিনব্যাপী যুদ্ধ চলে। ক্রমাগত এ গোলাগুলির মধ্যেই ফজলুর রহমান সন্ধ্যার আগে দল নিয়ে এগিয়ে গেলেন পাকিস্তানি সেনাদের খুব কাছাকাছি অবস্থানে। আকস্মিক এই ঘটনায় পাকিস্তানি সেনারা দিশেহারা হয়ে যায়, তারা মুক্তিযোদ্ধাদের ধাবমান এই দলের গতি রোধ করতে পারে না। মুক্তিযোদ্ধারা তীব্র বেগে সামনের দিকে এগিয়ে যাচ্ছেন।
এমন সময় পাকিস্তানি সেনাদের দিক থেকে তীব্র গোলাবৃষ্টি শুরু হয়। ফজলুর রহমান অতি কষ্টে তার দলকে ছত্রভঙ্গ হয়ে যাওয়ার হাত থেকে রক্ষা করলেন। কিন্তু পাকিস্তানি সেনাদের বিপুল সমরাস্ত্রের সামনে টিকে থাকা তাদের জন্য কষ্টকর হয়ে পড়ল। তার পরও তিনি ও তার অন্যান্য সহযোদ্ধা সাহসিকতার সঙ্গে যুদ্ধ করে যাচ্ছিলেন। রাত সাড়ে আটটার দিকে হঠাৎ গোলার টুকরোর আঘাতে তিনি গুরুতর আহত হলেন। তা সত্ত্বেও তিনি লড়াই করে যাচ্ছিলেন। কিন্তু একটু পরই মৃত্যুর কোলে ঢলে পড়েন তিনি। তিন দিনের এই যুদ্ধে পাকিস্তানিদের ব্যাপক ক্ষয়-ক্ষতির কারণ হয়ে দাঁড়ায়। এছাড়াও মুক্তিবাহিনীর আরও ছয়জন শহীদ এবং ৩০ জন আহত হন। খন্দকার ফজলুর রহমানসহ অন্য শহীদ যোদ্ধাদের সমাহিত করা হয় হাতীবান্ধা হাইস্কুল প্রাঙ্গণে।
সনি সিক্স

সনি সিক্স হল ভারতের এমএসএম মালিকানাধীন এবং পরিচালিত একটি ভারতীয় ক্রীড়াভিত্তিক চ্যানেল। এছাড়াও তারা ভারতের জনপ্রিয় অন্যান্য দুটি চ্যানেল সনি এন্টারটেনমেন্ট টেলিভিশন (ভারত) এবং সেট ম্যাক্স এর মালিক। চ্যানেলটি যুব সমাজের উদ্দেশ্য করে নির্মাণ করা হয়। এটি ২০০৭ সালের এপ্রিল মাসে সর্ব প্রথম চালু করা হয়েছিল এবং ভারতে ১৪ তম ক্রীড়া চ্যানেল হিসেবে জায়গা পায়।
সনি সিক্স মূলত ক্রিকেট, পেশাদারী কুস্তি, মিশ্র মার্শাল আর্ট, রাগবি ইউনিয়ন, বাস্কেটবল, ফুটবল এবং ব্যাডমিন্টন খেলা সম্প্রচার করে থাকে।
সম্প্রসারণবাদ

সম্প্রসারণবাদ (ইংরেজি: Expansionism) সাধারণভাবে গঠিত হয় রাষ্ট্রের ও সরকারের সম্প্রসারণবাদী নীতিগুলোর বাস্তবায়নের মাধ্যমে। কেউ কেউ এটিকে অর্থনৈতিক প্রবৃদ্ধি বাড়ানোর সাথে যুক্ত শব্দ হিসেবেও ব্যবহার করেন। আরো সচরাচরভাবে সাধারণত সম্প্রসারণবাদ নির্দেশ করে রাষ্ট্রের ভূখণ্ডগত ভিত্তি বা অর্থনৈতিক প্রভাব বৃদ্ধির মতবাদ, যদিও সামরিক আগ্রাসনের মাধ্যমে এটি করা প্রয়োজনীয় নয়। এটি সাম্রাজ্যবাদ, উপনিবেশবাদ ও আবাসভূমিবৃদ্ধিবাদের (Lebensraum) সাথে তুলনীয়।
কিন্তু যখন সুনির্দিষ্ট লক্ষ্য হচ্ছে আগের ভূমি দখল বা হারানো ভূমি পুনর্দখল করা তখন শাসনবাদ (Irredentism), প্রতিশোধবাদ (Revanchism), অথবা প্যান-জাতীয়তাবাদ মাঝে মাঝে সম্প্রসারণবাদকে ন্যায্য এবং বৈধ করতে ব্যবহৃত হয়। একটি সরল ভূখণ্ডগত বিরোধ, যেমন সীমান্ত বিরোধ সচরাচর সম্প্রসারণবাদকে নির্দেশ করে না।
ঝুঁটিয়াল চটক

ঝুঁটিয়াল চটক ("Melophus lathami") একপ্রজাতির পাখি, যারা ইম্বেরিজিডি পরিবারের অন্তর্ভুক্ত। এরা প্রধানত দক্ষিণ এবং দক্ষিণ-পূর্ব এশিয়াতে বসবাস করে। এরা একপ্রজাতিক, অর্থাৎ "মেলোফাস" গণের একমাত্র প্রজাতি। তবে কোন কোন শ্রেণিবিন্যাসবিদ প্রজাতিটিকে ইম্বেরিজা গণের অন্তর্ভুক্ত বলে মনে করেন।
এদেরকে প্রধানত পাওয়া যায় ভারত, বাংলাদেশ, ভুটান, চীন, লাওস, মায়ানমার, নেপাল, পাকিস্তান, থাইল্যান্ড, ভিয়েতনাম ইত্যাদি দেশে।
এদের প্রাকৃতিক বাসস্থান ক্রান্তীয়, শুষ্ক নিম্নভূমি বা তৃণভূমি এলাকা।
সনি সাব

সাব টিভি হল টিভি একটি ভারতীয় সাধারণ বিনোদনমূলক টেলিভিশন চ্যানেল যেটি মাল্টি স্ক্রিন মিডিয়া প্রাঃ লিমিটেড এর মালিকানাধীন। চ্যানেলটি ভারতের মুম্বাই, মহারাষ্ট্রে অবস্থিত।
চ্যানেলটি একটি সাধারণ বিনোদনমূলক চ্যানেল হিসেবে শ্রী অধিকারী ব্রাদার্স কর্তৃক ২০০০ সালেরে ২৩ এপ্রিল তারিখে সর্বপ্রথম চালু করা হয়েছিল। ২০০৩ সালে এটি একটি কমেডি কেন্দ্রিক চ্যানেল হিসাবে পুনরায় চালু করা হয়। 
২০০৫ সালের মার্চে, সাব টিভি সনি এন্টারটেনমেন্ট টেলিভিশন এর অধিনে আসে এবং একটি যুব কেন্দ্রিক চ্যানেল রুপান্তরিত করা হয়।
২০০৮ সালের জুনে চ্যানেলটি আবার একটি কমেডি কেন্দ্রিক চ্যানেল হিসাবে পুণর্গঠন করা হচ্ছে বলে ঘোষণা করা হয়।
সাব টিভি বিভিন্ন ধরনের অনুষ্ঠান সম্প্রচার করে থাকে, যেমন: কল্পনা, কমেডি অনুষ্ঠান, রোমাঞ্চকর গল্প, প্রেম কাহিনী, নীরব কমেডি ইত্যাদি।
বর্তমান অনুষ্ঠানমালা
সোমবার হতে শুক্রবার রাত ৯:০০ মিনিটে
স্ল্যাটি বান্টিং (চড়াই)

স্ল্যাটি বান্টিং ("Latoucheornis siemsseni") হল একধরনের চড়াই পাখির মতোন দেখতে পাখি যারা প্রধানত এম্বেরিজিদে পরিবারের অন্তর্ভুক্ত। এরা সাধারণত মনোটাইপ গণের অন্তর্ভুক্ত এবং "Latoucheornis" গণের মধ্যেও এরা পড়ে। কিন্তু কিছু কিছু অনুসন্ধানকারীরা এদেরকে এম্বেরিজি গণের মধ্যে পরে বলে মনে করেন।
এদেরকে প্রধানত পাওয়া যায় চীনে।
এদের প্রাকৃতিক বাসস্থান হল ক্রান্তীয় অঞ্চল এবং আর্দ্র গুল্মভূমি।
সনি মিক্স

সনি মিক্স হল একটি হিন্দি চলচ্চিত্রভিত্তিক গানের জন্য (সেট ইন্ডিয়া) কর্তৃক সোনি এন্টারটেনমেন্ট টেলিভিশন মালিকানাধীন একটি সঙ্গীত চ্যানেল। এটি ২০১১ সালের ১লা সেপ্টেম্বর ভারতের মুম্বাই মহারাষ্ট্র থেকে চালু করা হয়।
মিক্স চ্যানেলটি সাধারণত টাটা স্কাই, ভিডিওকন ডিটুএইচ, ডিশ টিভি, রিলায়েন্স ডিজিটাল টিভি, এয়ারটেল ডিজিটাল টিভি ও অন্যান্য ক্যাবল পরিষেবা প্রদানকারী প্রতিষ্ঠান থেকে পাওয়া যায়। এছাড়াও সনি মিক্স মার্কিন যুক্সরাষ্ট্রে ডিশ নেটওয়ার্ক চ্যানেল ৭২৬ এবং ডিশ নেটওয়ার্ক ডিশওয়ার্ল্ড আইপিটিভিতে পাওয়া যায়।
সনি মিক্স চ্যানেলটিতে সাধারণত নিম্নলিখিত ধরনের গানগুলো পাওয়া যায় বা সম্প্রচার হয়ে থাকে:
মজিবুর রহমান (বীর উত্তম)

শহীদ মজিবুর রহমান বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
মজিবুর রহমানের বাড়ি নড়াইল জেলার লোহাগড়া উপজেলার পাঁচুড়িয়া গ্রামে। তিন ভাই এক বোনের মধ্যে তিনি ছিলেন সবার বড়। তার বাবার নাম দলিল উদ্দিন সরদার এবং মায়ের নাম রেকজান বিবি।তার স্ত্রীর নাম জোবেদা খাতুন। তাদের এক ছেলে।
ইপিআরে চাকরি করতেন মজিবুর রহমান। ১৯৭১ সালে কর্মরত ছিলেন যশোর সেক্টরের অধীন চুয়াডাঙ্গা ৪ উইংয়ে। মুক্তিযুদ্ধ শুরু হলে চুয়াডাঙ্গা ইপিআর উইংয়ের বাঙালি অধিনায়ক আবু ওসমান চৌধুরীর নেতৃত্বে ঝাঁপিয়ে পড়েন যুদ্ধে।
১৯৭১ সালের ২৪ এপ্রিল যশোর জেলার শার্শা উপজেলার কাগজপুকুরে ছিলো মুক্তিযোদ্ধাদের দক্ষিণ-পশ্চিম রণাঙ্গনের সদর দপ্তর। ২৩ এপ্রিল সকালে নবগঠিত বাংলাদেশ সরকারের প্রধানমন্ত্রী তাজউদ্দীন আহমদ বেনাপোলে মুক্তিবাহিনীর দপ্তর পরিদর্শনে আসেন। সেখানে ব্রিটিশ এমপি ডগলাসম্যান তার সঙ্গে দেখা করেন। এর পরপরই পাকিস্তানি সেনারা সেখানে আক্রমণ শুরু করে। ২৩ ও ২৪ এপ্রিল বেনাপোল ও কাগজপুকুরে ভোর থেকে শুরু হয় ভয়াবহ যুদ্ধ। পাকিস্তান সেনাবাহিনী মুক্তিবাহিনীর অবস্থানে আক্রমণ করেছে। মুক্তিবাহিনীর অগ্রবর্তী দল পাকিস্তানি সেনাদের মোকাবিলা করছে। একসময় খবর এল, অগ্রবর্তী দলের গোলাবারুদ প্রায় শেষ। তাদের কাছে দ্রুত গোলাবারুদ পৌঁছে না দিতে পারলে তারা বেশির ভাগই মারা পড়বেন। কিন্তু পাকিস্তান সেনাবাহিনীর অব্যাহত আক্রমণ ও প্রচণ্ড গোলাগুলির মধ্যে সেখানে গোলাবারুদ নিয়ে যাওয়াও বিরাট ঝুঁকিপূর্ণ। এই কঠিন কাজের দায়িত্ব স্বেচ্ছায় কাঁধে তুলে নিলেন মজিবুর রহমান। গোলাবারুদভর্তি একটি গাড়ি নিয়ে তিনি রওনা হলেন মুক্তিবাহিনীর অগ্রবর্তী দলের অবস্থানের উদ্দেশে। তার সঙ্গে মাত্র একজন সঙ্গী। অগ্রবর্তী অবস্থানে গিয়ে প্রচণ্ড গোলাগুলির মধ্যে হামাগুড়ি দিয়ে কয়েকটি বাংকারে পৌঁছে দিলেন গোলাবারুদ। শেষবার একটি মেশিনগান পোস্টে গিয়ে দেখেন গানম্যান গুলিবিদ্ধ হয়ে মারা গেছেন। মেশিনগানের পাশেই পড়ে আছে তার নিথর দেহ। রক্তে ভেসে গেছে জায়গাটা। সেখানকার সহযোদ্ধা দুজন নেই। তারা মেশিনগানের লক খুলে তা অকেজো অবস্থায় রেখে চলে গেছেন। মজিবুর রহমান সঙ্গীকে বললেন পাশের বাংকার থেকে একটি লক আনতে। আর তিনি নিজেই অবস্থান নিলেন সেই বাংকারে। সঙ্গী ফিরে আসছে না দেখে আবার উঠে নিজেই গেলেন সেখানে। সঙ্গী ও লকসহ এসে ওই মেশিনগান সচল করলেন। আর ঠিক তখনই গুলি করতে করতে বাংকারের কাছাকাছি এসে পড়ে একদল পাকিস্তানি সেনা। চোখের সামনে গুলিবিদ্ধ হয়ে শহীদ হলেন তার সঙ্গী। ক্ষিপ্র গতিতে মেশিনগান থেকে গুলি ছোড়া শুরু করলেন তিনি। গুলিতে হতাহত হলো বেশ কজন পাকিস্তানি সেনা। কিন্তু কিছুক্ষণের মধ্যেই শেষ হয়ে গেল মেশিনগানের গুলি। মেশিনগানের শূন্য বেল্টে গুলি ভরার জন্য প্রয়োজন হয় কমপক্ষে দুজন সাহায্যকারীর। তার কাছে তখন একজন সাহায্যকারীও নেই। এদিকে পাকিস্তানি সেনারা একদম কাছে এসে পড়েছে। এ সময় পেছনে থাকা এক সহযোদ্ধা তাকে বারবার পেছনে আসতে বলেন। তখন মজিবুর রহমান ওই সহযোদ্ধাকে বলেন, ‘মজিবুর রহমান পিছে হটতে জানে না।’ এরপর তিনি কোমরে থাকা পিস্তল দিয়ে গুলি করতে থাকেন। একসময় তার পিস্তলের গুলিও শেষ হয়ে গেল। এরপর খালি হাতেই জয়বাংলা ধ্বনি দিয়ে বীর বিক্রমে ঝাঁপিয়ে পড়েন এক পাকিস্তানি সেনার ওপর। সঙ্গে সঙ্গে পাকিস্তানি সেনাদের অস্ত্রের একঝাঁক গুলি এসে বিদ্ধ হয় তার দেহে। ঝাঁজরা হয়ে যায় তার বুকের পাঁজর। মাটিতে লুটিয়ে পড়েন এই বীর যোদ্ধা। শহীদ হন তিনি। মুক্তিবাহিনীর মজিবুর রহমানসহ কয়েকজন পাকিস্তান সেনাবাহিনীর বিরুদ্ধে বীরত্বের সঙ্গে যুদ্ধ করে শহীদ হন।
শফিকউদ্দিন চৌধুরী

শহীদ শফিকউদ্দিন চৌধুরী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
শফিকউদ্দিন চৌধুরীর পৈতৃক বাড়ি সিলেট জেলার গোলাপগঞ্জ উপজেলার রণকেলি গ্রামে। তার বাবার নাম আবদুল করিম চৌধুরী এবং মায়ের নাম কামরুননেছা চৌধুরী। তার স্ত্রীর নাম সোনারা বেগম। তাঁদের এক ছেলে এবং এক মেয়ে।
ইপিআরে চাকরি করতেন শফিকউদ্দিন চৌধুরী। ১৯৭১ সালে কর্মরত ছিলেন যশোর সেক্টর হেডকোয়ার্টারের ৪ নম্বর উইংয়ে। এর সদর দপ্তর ছিল চুয়াডাঙ্গায়। মুক্তিযুদ্ধ শুরু হলে তিনি যোগ দেন প্রতিরোধযুদ্ধে। এ সময় বিষয়খালীতে পাকিস্তান সেনাবাহিনীর সঙ্গে প্রতিরোধযোদ্ধাদের এক ভয়াবহ যুদ্ধ হয়। এ যুদ্ধে শহীদ হন শফিকউদ্দিন চৌধুরী।
ঝিনাইদহ জেলার পাঁচ-ছয় কিলোমিটার দক্ষিণে বিষয়খালী ছিলো যশোর-ঝিনাইদহ মহাসড়কের একটি গুরুত্বপূর্ণ স্থান। ২৬ মার্চের পর একদল মুক্তিযোদ্ধা অবস্থান নেন বিষয়খালীতে। এই দলে ছিলেন শফিকউদ্দিন চৌধুরী। ১ এপ্রিল যশোর সেনানিবাস থেকে আসা এক দল পাকিস্তানি সেনা তাঁদের আক্রমণ করে। বিষয়খালীর বেগবতী নদীর অপর পাশে ছিল তাঁদের প্রতিরক্ষা অবস্থান। নদীর ওপরে ছিল সেতু। এ সময় অভুক্ত মুক্তিযোদ্ধারা ভাত খাচ্ছিলেন। ঠিক তখনই পাকিস্তানি সেনারা তাঁদের আক্রমণ করে। মুক্তিযোদ্ধারা খাবার রেখে পাল্টা আক্রমণ শুরু করেন। তারা আকস্মিক আক্রমণে হতচকিত না হয়ে সাহসিকতার সঙ্গে পাকিস্তান সেনাবাহিনীকে মোকাবিলা করতে থাকেন। শুরু হয় রক্তক্ষয়ী যুদ্ধ তা সারা দিন ধরে চলে। দিনব্যাপী যুদ্ধে মুক্তিবাহিনীর শফিকউদ্দিন চৌধুরীসহ চারজন শহীদ এবং কয়েকজন আহত হন। অন্যদিকে অনেক পাকিস্তানি সেনা মুক্তিযোদ্ধাদের হাতে নিহত হয়। বিষয়খালীর যুদ্ধে শফিকউদ্দিন চৌধুরী অসামান্য সাহস ও বীরত্ব প্রদর্শন করেন। ২৬ মার্চের পর ওই অঞ্চলে পাকিস্তান সেনাবাহিনীর বড় আক্রমণের মুখে গুরুত্বপূর্ণ সামরিক যুদ্ধ। এ যুদ্ধে পাকিস্তান সেনাবাহিনী প্রথম মুক্তিযোদ্ধাদের কাছে পরাজিত হয়। পরে নতুন আর এক দল পাকিস্তানি সেনা আর্টিলারির সহায়তায় তাঁদের আবার আক্রমণ করে। তখন অব্যাহত গোলার কারণে তারা পশ্চাদপসরণ করতে বাধ্য হন।
এএক্সএন

এএক্সএন হল একটি টেলিভিশন কেবল এবং সনি পিকচার এন্টারটেইনমেন্ট মালিকানাধীন স্যাটেলাইট টেলিভিশন চ্যানেল। এটি ১৯৯৭ সালের ২২ মে তারিখ থেকে যাত্রা শুরু করে। নেটওয়ার্কটি বর্তমানে ইউরোপ, জাপান, এশিয়া ও ল্যাটিন আমেরিকা সহ বিশ্বের বিভিন্ন অংশ জুড়ে বিস্তার লাভ করেছে। চ্যানেলটি বিজ্ঞাপন ও সাবস্ক্রিপশন ফির মধ্য দিয়ে ২৪ ঘণ্টা ব্যাপি টিভি সিরিজ, চলচ্চিত্র, এনিমেশন শো এবং দু:সাহসিক কাজ, বাস্তবতাভিত্তিক এবং জীবনধর্মী ক্রীড়া অনুষ্ঠানসমূহ সম্প্রচার করে থাকে। এটি ২০১২ সালে বন্ধ করার আগে মার্কিন যুক্তরাষ্ট্রের এএক্সএন পরিচালন সেবায় সনি এর টেলিভিশন গ্রন্থাগারে পরিচালিত করার জন্য একটি ব্র্যান্ড নাম হিসেবে ব্যবহৃত হয়।
নিম্নে তালিকাবদ্ধ হিসাবে চ্যানেলের বিভিন্ন স্থানীয় সংস্করণ রয়েছে:
স্থানীয় এএক্সএন এর সরাসরি লিঙ্ক সংস্করণ:
মোজাহার উল্লাহ

মোজাহার উল্লাহ (জন্ম: অজানা - মৃত্যু: ২০০৮) ছিলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
মোজাহার উল্লাহর পৈতৃক বাড়ি চট্টগ্রাম জেলার মীরসরাই উপজেলার ভালুকা গ্রামে। তার বাবার নাম আলী আজম এবং মায়ের নাম খায়রুননেছা। তার স্ত্রীর নাম দেল আফরোজ। তার এক ছেলে ও চার মেয়ে। মোজাহার উল্লাহ স্বাধীনতার পর বিমা পেশাতেই জড়িত ছিলেন।
১৯৭১ সালে বিমা কোম্পানিতে চাকরি করতেন মোজাহার উল্লাহ। কর্মরত ছিলেন পশ্চিম পাকিস্তানের করাচিতে। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। চট্টগ্রামের প্রতিরোধযুদ্ধে সক্রিয়ভাবে অংশ নেন। প্রতিরোধযুদ্ধ শেষে ভারতে যাওয়ার পর যোগ দেন মুক্তিবাহিনীর নৌ উইংয়ে। তিনি মুক্তিযুদ্ধে যোগ দেওয়ায় পাকিস্তান সেনাবাহিনী তার বাবাকে আটক করে নির্মমভাবে হত্যা করে। তাদের বাড়িঘর আগুন দিয়ে জ্বালিয়ে দেয়।
১৯৭১ সালের ১৫ আগস্ট চট্টগ্রাম বন্দরে রাতের অন্ধকারে সহযোদ্ধাদের সঙ্গে নিয়ে মোজাহার উল্লাহ উপস্থিত হলেন নদীর তীরে। বর্ষণমুখর রাত। মোজাহার উল্লাহ সহযোদ্ধাদের প্রস্তুত করে নামিয়ে দিলেন পানিতে। তিনিসহ কয়েকজন নদীর তীরে থাকলেন সহযোদ্ধাদের নিরাপত্তায়। নদীতে সার্চলাইটের তীব্র ঝলমল আলো। চারদিকে কোনো সাড়াশব্দ নেই। বন্দর ঘুমে অচেতন। মধ্যরাতে পানি তোলপাড় করে বিকট শব্দে নিস্তব্ধতা খান খান হয়ে পড়ল। একের পর এক বিস্ফোরিত হতে থাকল মাইন। জাহাজগুলো বাজাতে থাকল সাইরেন। চট্টগ্রাম বন্দরে এই অপারেশনে অংশ নিতে মুক্তিবাহিনীর নৌ-মুক্তিযোদ্ধারা ভারত থেকে চট্টগ্রামে এসে সমবেত হন ১২ আগস্ট। নৌ-মুক্তিযোদ্ধারা ছিলেন মোট ৬১ জন। তিনটি দলে বিভক্ত। একটি দলের নেতৃত্বে ছিলেন মোজাহার উল্লাহ। ভারত থেকে দীর্ঘ পথ পাড়ি দিয়ে তারা চট্টগ্রামে পৌঁছান। তাদের প্রত্যেকের সঙ্গে ছিল ২০ কেজি ওজনের বোঝা। লিমপেট মাইন, ফিনস, গ্রেনেড, বিস্ফোরক, শুকনা খাবারসহ অন্যান্য সামগ্রী। অর্ধেক পথ তারা হেঁটে যান। তিনটি দলের মধ্যে একটি দল চট্টগ্রাম শহরে পৌঁছাতে ব্যর্থ হয়। তারা সীতাকুণ্ডে আটকা পড়ে। মোজাহার উল্লাহ তার দল নিয়ে নির্ধারিত সময়ে চট্টগ্রামে পৌঁছান। ১৫ আগস্ট রাতে নৌ-মুক্তিযোদ্ধারা তাদের গোপন শিবির থেকে বেরিয়ে কর্ণফুলী নদীর তীরে বন্দরের অপর পাড়ে সমবেত হন। শেষ মুহূর্তে তিনজন নৌ-মুক্তিযোদ্ধা অপারেশনে অংশ নিতে অস্বীকৃতি জানালে তাদের সংখ্যা দাঁড়ায় ৩৭। আবদুল ওয়াহেদ চৌধুরী (বীর উত্তম-বীর বিক্রম), মোজাহার উল্লাহ, মোহাম্মদ শাহ আলম (বীর উত্তম) এবং খোরশেদ আলম (বীর প্রতীক) নদীর তীরে বিভিন্ন স্থানে পাহারায় থাকেন। মুক্তিযোদ্ধারা পানিতে নেমে সাঁতরে নির্দিষ্ট টার্গেটে (জাহাজ, বার্জ প্রভৃতি) সফলতার সঙ্গে লিমপেট মাইন লাগিয়ে নিরাপদ দূরত্বে সরে যান। আধা ঘণ্টা পর থেকে মাইনগুলো একের পর এক বিস্ফোরিত হতে থাকে। সেদিন তাদের অপারেশনে প্রায় ১০টি টার্গেট সম্পূর্ণভাবে ধ্বংস বা নিমজ্জিত হয়। এর মধ্যে ছিল এমভি আল আব্বাস, এমভি হরমুজ জাহাজ, মৎস্য বন্দরে নোঙর করে রাখা বার্জ ওরিয়েন্ট, নৌবাহিনীর দুটি গানবোট এবং একটি পন্টুন। এ ছাড়া ছিল ছোট-বড় আরও কয়েকটি বার্জ।
বদিউল আলম

বদিউল আলম (জন্ম: ৩০ অক্টোবর, ১৯৪৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
বদিউল আলমের বাড়ি গাইবান্ধার গোবিন্দগঞ্জ উপজেলার রামপুরা গ্রামে। তার বাবার নাম মোজাম্মেল হক সরকার এবং মায়ের নাম রাবেয়া খাতুন। তার স্ত্রীরর নাম শাহনাজ কাওছার। তার এক ছেলে ও তিন মেয়ে। স্বাধীনতার পর নৌবাহিনীর চাকরি থেকে স্বেচ্ছায় অবসর নিয়ে ঢাকার ব্রিটিশ হাইকমিশনে চাকরি নেন। পরে জনতা ব্যাংকে চাকুরি শেষে অবসর নেন।
পাকিস্তান নৌবাহিনীতে কর্মরত থাকা অবস্থায় বদিউল আলম ১৯৭১ সালে ফ্রান্সের তুলন নৌঘাঁটিতে প্রশিক্ষণরত ছিলেন। সেখানে পাকিস্তান নৌবাহিনীর ৫৭ জন সাবমেরিনার প্রশিক্ষণে ছিলেন। তাদের মধ্যে ১৩ জন ছিলেন বাঙালি। ৩০ মার্চ তারা নয়জন সেখান থেকে পালিয়ে যান। পরে তাদের আটজন ভারতে আসেন। এরপর তারা সবাই মুক্তিযুদ্ধে যোগ দেন। বদিউল আলম পরে মংলা ও চালনা বন্দর অপারেশনে অংশ নেন। 
১৯৭১ সালের ১৬ আগস্ট খুব ভোরে চাঁদপুর নৌবন্দরে বিকট শব্দে বিস্ফোরন হয়। ১৫ আগস্ট গভীর রাতে সবাই যখন গভীর ঘুমে আচ্ছন্ন তখন চাঁদপুর শহরের কাছে এক বাড়িতে আশ্রয়ে ছিলেন একদল মুক্তিযোদ্ধা। ১৩ আগস্ট রাত থেকে গোপন আশ্রয়ে ছিলেন তারা ২০ জন। তারা সবাই নৌ-কমান্ডো। তাদের দলনেতা বদিউল আলম। নিঃশব্দে এই বাড়ি থেকে বেরিয়ে পড়লেন তারা। প্রত্যেকের বুকে বাধা লিমপেট মাইন। কোমরে ড্যাগার। তারা এগিয়ে চলেছেন মেঘনা-ডাকাতিয়া নদীর মোহনা দিকে। তাদের টার্গেট ছয়টি জাহাজ, পন্টুন ও বার্জ। সেগুলো মাইন দিয়ে ধ্বংস করে দেওয়া। দলনেতা বদিউল আলম ১৮ জনকে ছয় দলে ভাগ করে প্রতিটি টার্গেটের জন্য তিনজনকে নির্দিষ্ট করে দিয়েছেন। বাকি দুজন নদীর তীরে থাকবেন। বদিউল আলমের নেতৃত্বে কমান্ডোরা নেমে পড়লেন বন্দরসংলগ্ন নদীতে। বর্ষায় মেঘনার মোহনায় ভয়ংকর এক রূপ। অথৈ পানি, প্রবল ঢেউ আর স্রোত। এর মধ্যে তারা অভীষ্ট লক্ষ্যের দিকে সাঁতরিয়ে চলছেন। শত্রুর জাহাজ থেকে অনুসন্ধানী আলো ঘুরছে চারদিকে। বিপজ্জনক এক অবস্থা। সব দলই সফলতার সঙ্গে নির্দিষ্ট টার্গেটে মাইন লাগিয়ে ফিরে চলল নিরাপদ স্থানে। ৪৫ মিনিটের মধ্যেই বিস্ফোরিত হবে মাইনগুলো। এ সময় হঠাৎ দেখা দিল নতুন বিপদ। যে দিক দিয়ে তারা ফিরে যাবেন, সেখানে নোঙর ফেলেছে রকেট স্টিমার সার্ভিসের জাহাজ ‘গাজী’। পাকিস্তানি সেনা ও গোলাবারুদ নিয়ে খুলনা থেকে এসেছে। সেনারা সব জাহাজে, কেউ নামেনি। ডেকে দেখা যাচ্ছে, কয়েকজন পাকিস্তানি সেনা অস্ত্র হাতে পাহারায়। জাহাজটি অন্ধকারে প্রেতচ্ছায়ার মতো নদীর পাড় ঘেঁষে ভেসে আছে পানির ওপর। এই জাহাজটি দেখে তারা চমকে উঠলেন। কিংকর্তব্যবিমূঢ় হয়ে পড়লেন। যাওয়ার কোনো পথই খুঁজে পাচ্ছেন না তারা। অল্পক্ষণের মধ্যেই মাইনের বিস্ফোরণ ঘটবে। রাতও প্রায় শেষ হয়ে আসছে। এ অবস্থায় প্রথম দলটি দ্রুত একটি বার্জের আড়ালে লুকিয়ে পড়ল। এই বার্জে মাইন লাগানো হয়নি। অন্যরাও তাদের পেছনে সেখানে লুকিয়ে পড়লেন। প্রথমে বিকট একটি শব্দ। দু-তিন মিনিট পর আরেকটি। তারপর একসঙ্গে দু-তিনটি। এরপর খই ফোটার মতো বিস্ফোরণ শুরু হলো। নৌবন্দর থেকে নদীর মোহনা পর্যন্ত এলাকার জলভাগে যেন মহাপ্রলয় শুরু হয়ে গেল। বিস্ফোরণের গগণবিদারী শব্দে বন্দরসংলগ্ন শহর কয়েকবার কেঁপে উঠল। বন্দর ও জাহাজের ডেকে পাকিস্তানি সেনাদের অস্থির ছোটাছুটির হুলস্থুল কাণ্ড। একটু পর একে একে ডুবতে থাকল মাইন লাগানো জাহাজ-বার্জগুলো। ডুবন্ত জাহাজের ডেক থেকে ভীতসন্ত্রস্ত পাকিস্তানি সেনা ও নাবিকেরা এলোমেলো গুলি চালাতে চালাতে লাফিয়ে পড়ে নদীতে। মুহূর্তে কী ঘটে গেল, এখন কী করা উচিত, ভেবে দেখার সময় নেই কারও। দেখতে দেখতে বেশ কয়েকটি জাহাজ-বার্জ তোলপাড় তুলে ডুবে গেল।
সিরাজুল মওলা

সিরাজুল মওলা (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
সিরাজুল মওলার পৈতৃক বাড়ি চাঁদপুর জেলার কচুয়া উপজেলার নাওপুরা গ্রামে। তার বাবার নাম ছিদ্দিকুর রহমান এবং মায়ের নাম জেবুন্নেছা। তার স্ত্রীর নাম নাজমা আক্তার। তাদের এক মেয়ে চার ছেলে।
পাকিস্তান নৌবাহিনীতে চাকরি করতেন সিরাজুল মওলা। ১৯৭১ সালে কর্মরত ছিলেন চট্টগ্রাম নৌঘাঁটিতে। ছুটিতে থাকা অবস্থায় মুক্তিযুদ্ধ শুরু হলে ঝাঁপিয়ে পড়েন যুদ্ধে। মুক্তিবাহিনীর নৌ উইংয়ে যোগ দেওয়ার আগে মর্টার প্লাটুনের সদস্য হিসেবে স্থলযুদ্ধে অংশ নেন। যুদ্ধ করেন ২ নম্বর সেক্টরের শালদা নদী, মন্দভাগ, চৌদ্দগ্রাম, মুন্সিরহাটসহ আরও কয়েক স্থানে। এসব যুদ্ধে তার নিখুঁত গোলাবর্ষণে পাকিস্তান সেনাবাহিনীর অনেক ক্ষয়ক্ষতি হয়। অক্টোবরে মুক্তিবাহিনীর নৌ উইং গঠিত হলে পলাশ গানবোটে তাকে গান ক্রুম্যান হিসেবে অন্তর্ভুক্ত করা হয়। এরপর কয়েকটি নৌ অপারেশনে তিনি অংশ নেন।
১৯৭১ সালের ১০ ডিসেম্বর দুটি জাহাজ ভারত থেকে রওনা হয়। ৭ ডিসেম্বর রওনা হয়ে দুপুরে পৌঁছে খুলনা শিপইয়ার্ডের কাছে। মিত্রবাহিনীর বিমান শত্রু পাকিস্তানিদের জাহাজ ভেবে ভুল করে তাতে বোমাবর্ষণ করে। ফলে দুটি জাহাজেরই সলিল সমাধি হয়। এতে অনেক নৌমুক্তিযোদ্ধা শহীদ ও গুরুতর আহত হন। ভারতের হলদিয়া নৌবন্দর থেকে যাত্রা শুরু করল মুক্তিবাহিনীর দুটি জাহাজ ‘পদ্মা’ ও ‘পলাশ’। পলাশ জাহাজে আছেন সিরাজুল মওলা। তিনি জাহাজের সামনের কামানের ক্রুম্যান। তাদের লক্ষ্য, খুলনায় পাকিস্তানি নৌঘাঁটি দখল করা। মুক্তিবাহিনীর দুটি জাহাজের সঙ্গে আছে মিত্রবাহিনীরও একটি জাহাজ। খুলনার রূপসা নদীতে শিপইয়ার্ডের কাছাকাছি আসামাত্র ঘটল এক আকস্মিক বিপর্যয়। এ সময় আকাশে গোচরীভূত হলো মিত্রবাহিনীর তিনটি জঙ্গি বিমান। চক্কর দিয়ে চলে গেল সাগরের দিকে। তারপর আবার এগিয়ে এল জাহাজগুলো লক্ষ্য করে। হঠাৎ বোমা বর্ষণ করল পদ্মা ও পলাশে। প্রথম ধাক্কায়ই বিধ্বস্ত হলো পদ্মা। পলাশের ইঞ্জিনরুমে জ্বলছে দাউ দাউ আগুন। একটু পর পলাশও ডুবতে থাকল। ডেকে শহীদ নৌমুক্তিযোদ্ধাদের লাশ পড়ে আছে। আহতরা কাতরাচ্ছেন মৃত্যুযন্ত্রণায়। গুরুতর আহত সিরাজুল মওলা অনেক কষ্টে উঠে পানিতে ঝাঁপ দিলেন। গুরুতর আহত রুহুল আমিন (বীরশ্রেষ্ঠ), সিরাজুল মওলা, আফজাল মিয়া (বীর উত্তম), মোহাম্মদ দৌলত হোসেন (বীর বিক্রম)সহ আরও কয়েকজন সাঁতরে নদী তীরে যান। সেখানে তাদের জন্য অপেক্ষা করছিল আরেক বিপদ। নদীতীরের বিভিন্ন স্থানে ছিল পাকিস্তানি সেনাবাহিনীর সহযোগী রাজাকার। এক স্থানে নিরস্ত্র রুহুল আমিনকে রাজাকাররা ধরে বেয়নেট দিয়ে খুঁচিয়ে হত্যা করে। সিরাজুল মওলা নদীতীরের যে স্থানে পৌঁছাতে সক্ষম হন, সেখানে তিনি দেখতে পান তার সহযোদ্ধা মো. দৌলত হোসেনকে। মারাত্মক আহত দৌলত হোসেন নদীতীরে পড়ে আছেন। দৌলত তাকে বলেন, ‘আমার স্ত্রী সন্তানসম্ভবা। সন্তানের মুখটা দেখা হলো না।’ মওলা চেষ্টা করলেন দৌলত হোসেনকে সঙ্গে নিয়ে নিরাপদ স্থানে যাওয়ার। কিন্তু পারলেন না। মওলা অতিকষ্টে ক্রলিং করে আর একটু সামনে যান। ওখানে গিয়ে দেখা পান তার আরেক সহযোদ্ধা ইসহাককে। তিনি তেমন আহত নন। ইসহাক তাকে নিয়ে গেলেন আর একটু দূরে। এ সময় দুই রাজাকার তাদের ধরতে আসে। সংকটময় ওই মুহূর্তে তারা মনোবল হারালেন না। দুজনে মিলে সিদ্ধান্ত নিলেন রাজাকার দুজনকে প্রতিরোধ করবেন। ইসহাক এক রাজাকারের রাইফেল চেপে ধরেন। মওলা ওই রাজাকারের গালে চড় মারেন। তখন দুই রাজাকার অস্ত্র ফেলে সরে যায়। রাইফেল হাতে পেয়ে তারা মনে শক্তি পেলেন। কয়েক রাউন্ড গুলি করা মাত্র রাজাকাররা পালিয়ে গেল। এ সুযোগে তারা দুজন উঠে পড়েন এক নৌকায়। মাঝি তাদের নিয়ে যান মিত্রবাহিনীর গানবোটে। পরে তার চিকিৎসা হয় ব্যারাকপুর হাসপাতালে।
মতিউর রহমান (বীর উত্তম)

মতিউর রহমান (জন্ম: অজানা - মৃত্যু: ১৯৯৬) ছিলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
মতিউর রহমানের পৈতৃক বাড়ি কুমিল্লা জেলার দাউদকান্দি উপজেলার রঘুনাথপুর গ্রামে। তাঁর বাবার নাম জয়নুদ্দীন ডাক্তার এবং মায়ের নাম জমিলা বেগম। তাঁর স্ত্রীর নাম আমেনা বেগম। তাঁর চার ছেলে ও দুই মেয়ে।
১৯৭১ সালে মতিউর রহমান ঢাকায় বেবিট্যাক্সি (স্কুটার) চালাতেন। তখন তাঁর বয়স ২১-২২। মুক্তিযুদ্ধ শুরু হলে ভারতের আগরতলায় গিয়ে মুক্তিবাহিনীতে যোগ দেন। তাঁকে নৌ-কমান্ডোতে অন্তর্ভুক্ত করা হয়। প্রশিক্ষণ শেষে বেশ কয়েকটি নৌ-অপারেশনে অংশ নেন তিনি। বেশির ভাগ অপারেশনে অসাধারণ দক্ষতা, বীরত্ব ও সাহস প্রদর্শন করেন। তিনি ছিলেন দুঃসাহসী একজন নৌ-কমান্ডো। স্বাধীনতার পর তিনি কোনো স্বীকৃতির অপেক্ষা না করে মিশে যান সাধারণ্যে। মুক্তিযুদ্ধে নৌ-অপারেশনে অসাধারণ ভূমিকা রাখায় ১৯৭৩ সালে বাংলাদেশ সরকার তাঁকে জীবিত মুক্তিযোদ্ধাদের জন্য সর্বোচ্চ ‘বীর উত্তম’ খেতাবে ভূষিত করেন। স্বাধীনতার কিছু দিন পর মতিউর রহমান ঢাকা ছেড়ে চলে যান গাইবান্ধা জেলায়। দুই বছর পর লালমনিরহাটে। সেখানে বিয়ে করেন এবং যোগ দেন স্থানীয় আনসার ব্যাটালিয়নে। চাকরি ও বিয়ের সুবাদে সেখানেই বসবাস শুরু করেন।
মতিউর রহমানের প্রথম গেরিলা ত ৎপরতা অপারেশন জ্যাকপটের মাধ্যমে। ১৯৭১ সালের মুক্তিযুদ্ধে ১৫-১৬ আগস্ট মুক্তিবাহিনীর প্রশিক্ষণ পাওয়া নৌ-কমান্ডোরা পূর্ব পাকিস্তানের সমুদ্রবন্দর ও প্রধান প্রধান নদী বন্দরে একযোগে যে অপারেশন করেন, সেটিই ‘অপারেশন জ্যাকপট’ নামে খ্যাত। এ অপারেশনের বিশালতা ও ক্ষয়ক্ষতি এত ব্যাপক ছিল যে তা পাকিস্তানসহ বিশ্বকে হতভম্ব করে দেয়। পৃথিবীর প্রায় সব প্রচারমাধ্যম এ ঘটনা ফলাও করে প্রচার করে। অপারেশনের চূড়ান্ত তারিখ ছিল ১৫ আগস্ট, পাকিস্তানের জাতীয় দিবসে। মতিউর রহমান অংশ নেন ঢাকা-চট্টগ্রাম মহাসড়কের দাউদকান্দি ফেরিঘাট আক্রমণে। এ অপারেশনে তাঁরা অংশ নেন মোট নয়জন। তাঁদের দলনেতা ছিলেন শাহজাহান সিদ্দিকী (বীর বিক্রম)। সহ-দলনেতা তিনি। আগস্ট মাসের ১১-১২ তারিখে সীমান্ত অতিক্রম করে তাঁরা বাংলাদেশে আসেন। অপারেশনের ধার্য করা দিন ১৫ আগস্ট দাউদকান্দি এলাকায় ব্যাপক ঝড়বৃষ্টি হয়। তাঁদের গাইড অসুস্থ হয়ে পড়েন। সে কারণে অপারেশন স্থগিত রাখতে হয়। পরদিন ১৬ আগস্ট মধ্যরাতে তাঁরা সফলতার সঙ্গে দাউদকান্দি ফেরিঘাটের ফেরি ও পন্টুনে লিমপেট মাইন লাগান। এ কাজে সবচেয়ে অগ্রণী ভূমিকা পালন করেন মতিউর রহমান। ফেরিঘাটে প্রহরায় ছিল পাকিস্তানি সেনা ও তাদের এদেশীয় সহযোগী রাজাকাররা। তারা একটুও টের পায়নি। মাইন লাগানোর পর মুক্তিযোদ্ধারা দ্রুত চলে যান নিরাপদ অবস্থানে। রাত দুইটা ৪৫ মিনিটে চারদিক প্রকম্পিত করে নয়টি লিমপেট মাইন একের পর এক বিস্ফোরিত হয়। মাইন বিস্ফোরণের বিকট শব্দ ও পাকিস্তানিদের অবিরাম গুলিবর্ষণে ২৫ বর্গমাইল এলাকাজুড়ে তোলপাড় শুরু হয়ে যায়। দু-তিন দিন পর নৌ-কমান্ডোরা ভারতের আগরতলায় চলে যান। পরবর্তী সময়ে মতিউর রহমান বরিশাল বন্দর ও নারায়ণগঞ্জের বিভিন্ন স্থানে কয়েকটি অপারেশন করেন। এর মধ্যে বরিশালের অপারেশন ছিল সবচেয়ে ঝুঁকিপূর্ণ। তিনিই ছিলেন দলনেতা। ২৫-২৬ অক্টোবর সফলতার সঙ্গে এ অপারেশন সম্পন্ন করেন। তিনটি জাহাজ লিমপেট মাইনের সাহায্যে তাঁরা ডুবিয়ে দেন।